З прывітальным словам да прысутных звярнуўся Ганаровы консул Беларусі ў Клайпедзе, кіраўнік беларускай суполкі “Крыніца” Мікалай Логвін. Святочны канцэрт адкрыў ансамбль беларусаў Клайпеды “Купалінка” (кіраўніца Валянціна Снігур), які выканаў вядомыя і новыя беларускія песні. Пасля выступалі мы, беларусы Эстоніі: ансамбль нарвскай суполкі “Сябры” і самы малады ўдзельнік свята — Беларускае таварыства “Спадкі” з Тарту (суполка ўзнікла ў маі 2017 года). Было вельмі прыемна: многія песні разам з намі спявалі нават гледачы.